
הודעה לעיתונות: 
הדיווח התקופתי אודות מחירי השירותים הבנקאיים הנפוצים למשקי הבית, לשנת 2025
הפיקוח על הבנקים הגיש היום לוועדת הכלכלה של הכנסת את הדיווח התקופתי לשנת 2025 אודות מחירי השירותים הבנקאיים הנפוצים למשקי הבית. הדוח מבוסס על דיויוחי התאגידים הבנקאיים וחברות כרטיסי האשראי על עמלות שנגבו במהלך תקופה זו.
[bookmark: _GoBack]המפקח על הבנקים, מר דניאל חחיאשוילי: "תחום העמלות נמצא במוקד העשייה של הפיקוח על הבנקים ובשנים האחרונות הפיקוח פועל רבות להגברת ההוגנות, הבהירות והשקיפות במחירי השירותים הבנקאיים. אגב כך מקודמים צעדים רבים בנושא, כדוגמת הרפורמה בתחום העמלות הנגבות ממשקי בית ועסקים קטנים על שירותי ניהול חשבון תשלום וכרטיס חיוב מיידי[footnoteRef:1] ופרסום מסקנות צוות מודלי תגמול בניירות ערך, אשר בו היו חברים רשות ניירות ערך, אגף תקציבים והפיקוח על הבנקים[footnoteRef:2]." [1:  להודעה לעיתונות אודות הרפורמה בעמלות עו"ש ודמי כרטיס חיוב מיידי. ]  [2:  להודעה לעיתונות אודות המלצות הצוות הבינמשרדי בנושא מודלי תגמול בני"ע.] 



בשנה החולפת קודמו בין יתר הנושאים, גם הצעדים הבאים: 
· בינואר נכנס לתוקף פרק חדש בכללי העמלות שנועד לאפשר שירותים חדשניים לקבלת תשלום ולביצוע הוראות תשלום. כמו כן, נקבע שירות "דמי מנוי לשירות מיוחד" המאפשר גביית עמלה על שירותים מיוחדים, שיינתנו ללקוחות של אפליקציות התשלום שיחפצו בכך, מעבר להעברת וקבלת תשלומים. 
· בפברואר נכנס לתוקף תיקון לכללי העמלות, אשר נועד להוזיל את מחירה של עמלת ערבות מובטחת בפיקדון כספי ספציפי וכן עודכן מנגנון הגבייה ממנגנון אחוזי לסכום שקלי קבוע. כמו כן, נקבע שירות שנקרא "ערבות בנקאית המובטחת בפיקדון כספי ספציפי לצורך הסכם שכירות לדירת מגורים" מתוך רצון להקל על שוכרי הדירות. 
· באפריל נכנס לתוקף פרק חדש בכללי העמלות בנושא "שירותי ריכוז מידע", בעקבות התפתחות תשתיות מתקדמות להעברה וקבלה של מידע אודות המוצרים הפיננסיים של לקוח בגופים פיננסיים שונים שנועד לעודד התפתחות של שירותי ריכוז מידע וניתוחם לטובת הלקוח."

להלן עיקרי הדוח:
 בתקופת הדוח נמשכה המלחמה, בעקבותיה נמשכו מתווי בנק ישראל לסיוע לציבור. לא נצפו השפעות נוספות של אירועים אלו על נתוני הדוח בהשוואה לדוח הקודם.
· סך ההכנסות מעמלות לסך הנכסים נותר דומה.
· ההכנסות מעמלות שגבו הבנקים ממשקי בית ועסקים קטנים הסתכמו ב-5.7 מיליארד ש"ח, לעומת 5.4 מיליארד ש"ח ב-2024, עיקר הכנסות הבנקים מעמלות מגיע מעמלות ני"ע, עמלות עו"ש וכרטיסי חיוב. העלייה בשנה האחרונה מוסברת בעיקר בגידול בפעילות הציבור בתחום ני"ע. 
· החל מהרבעון השני של 2025 התווסף, במסגרת דוח זה, מידע חדש על אודות התפלגות ההכנסות מעמלות של חברות כרטיסי האשראי. ההכנסות מעמלות שגבו חברות כרטיסי אשראי ממשקי בית ועסקים קטנים בשלושת הרבעונים הראשונים של שנת 2025 הסתכמו בכ-1.94 מיליארד ש"ח. מקורן של הכנסות אלו הן בעיקר מכרטיסי חיוב שהונפקו לציבור ומפעילות עסקית (סליקה וניכיון).
· העלות הממוצעת של ניהול עו"ש והחזקת כרטיס חיוב בחשבון משק בית, הסתכמה בתקופה הנסקרת ב-31.6 ש"ח בחודש בהשוואה ל-29.1 ש"ח בממוצע לחודש לחשבון בשנת 2024. העלייה נובעת בעיקר מסיום מתווי הסיוע ללקוחות הבנקים בהתמודדות עם השלכות המלחמה ומגידול בפעילות הציבור בביצוע עסקאות ומשיכות במטבע חוץ.

